Desenele copiilor sunt transformate în păpuși într-un atelier din Iași. Cât costă creațiile.
Olga face păpuşi după desenele copiilor. Pe timp de pandemie cererea a crescut cu 50%. O păpuşă costă între 85 şi 200 de lei.
Există un loc în care desenele făcute de cei mici pe hârtie prind viață. Olga Scânteie este din Iași și este un fel de Gepetto modern. De trei ani face păpuşi după schiţele copiilor, într-o mansardă pe care a numit-o Mansarda cu Pisici. În perioada de criză cererea de păpuși a crescut cu 50%. Iar acum de Crăciun abia mai face față comenzilor.Olga Scânteie, fondator Mansarda cu Păpuși: "Am făcut iepuraşi, pisicuţe, căteluşi. Lumea stă mai mult acasă, are nevoie de comapnie plăcută, de îmbrăţişări şi eu am avut mai mult timp să lucrez."Preţul unei păpuşi porneşte de la 85 de lei şi poate ajunge până la 200 de lei, în funcţie de complexitate. Alina, una dintre clientele Olgăi spune ce e aşa special la aceste păpuşi.Alina Murariu, clientă: "Nu sunt standard, nu ştiu dacă sunt trei la fel. Majoritatea sunt unicate. Au numele lor, au povestea lor. Felul în care sunt făcute.".